b'\n_START_ARTICLE_\nPaulius Mal\xc5\xbeinskas\n_START_PARAGRAPH_\nPaulius Mal\xc5\xbeinskas (g. 1970 m. bir\xc5\xbeelio 21 d. Vilniuje) \xe2\x80\x93 buv\xc4\x99s futbolininkas, dabar Lietuvos futbolo teis\xc4\x97jas, nuo 2001 m. buvo skiriamas FIFA arbitru ir kur\xc4\xaf laik\xc4\x85 buvo vienintelis tarptautin\xc4\x97s kategorijos aik\xc5\xa1t\xc4\x97s teis\xc4\x97jas i\xc5\xa1 Lietuvos. 2005 m. prie jo prisijung\xc4\x97 Audrius \xc5\xbduta, o 2008 m. pastar\xc4\x85j\xc4\xaf pakeit\xc4\x97 Gediminas Ma\xc5\xbeeika. 2010 met\xc5\xb3 sezonui Pauli\xc5\xb3 Mal\xc5\xbeinsk\xc4\x85 FIFA aik\xc5\xa1t\xc4\x97s teis\xc4\x97j\xc5\xb3 kategorijoje pakeit\xc4\x97 Nerijus Dunauskas._NEWLINE_Teis\xc4\x97jauja Lietuvos A Lygos var\xc5\xbeybose bei tarptautiniuose susitikimuose (Atrankose \xc4\xaf pasaulio ir Europos \xc4\x8dempionatus). Sekmadienio futbolo lygos prezidentas. 2008 m. komentavo Europos futbolo \xc4\x8dempionato var\xc5\xbeybas per LRT.'